# Ručna bomba

M67 fragmentaciona grenada, ručna granata razvijena u SAD.
**Ručna bomba**, **kašikara** ili **granata**, eksplozivna naprava koja se baca rukama. Služi za uništavanje, privremeno i trajno onesposobljavanje, i omamljivanje žive sile, kao i uništavanje materijalnih dobara. Bombu aktivira rukovaoc na odloženo a određeno vreme, ili udar o tlo, odnosno čvrst predmet.

## Građa

Bomba ima ove osnovne delove: telo, upaljač-(inicijalna kapisla-detonator), osigurač, eksplozivno punjenje.

## Princip dejstva

Udar u inicijalnu kapislu-detonator proizvodi varnicu koja pali eksplozivno punjenje. Eksplozija punjenja, zavisno o jačini i nameni bombe, rasprskuje metalne delove tela i sadržinu bombe i tako izvršava bojevo dejstvo. Eksplozivno punjenje stvara pritisak koji rasprskuje telo bombe i tako čini njeno bojevo dejstvo na živu silu i materijalna dobra. Osigurač sprečava neželjeno aktiviranje bombe. Formacijski je obavezna u sastavu naoružanja vojnika kao i policijskih snaga posebnih namena. Granatiri (bombaši) su rukovaoci specijalizovani za bacanje bombi.

## Historija

U Kini su se za vreme dinastije Song (960. - 1279. godine) koristile naprave pod nazivom Žen Tijan Lei, koje su se pravile tako što su kineski vojnici punili barutom keramičke ili metalne posude. 1044. u kineskoj vojnoj knjizi, napisani su recepti za pravljenje različitih ručnih eksplozivnih naprava, koje po DŽozefu Nidhemu, predstavljaju prototip moderne ručne bombe.

## Vrste ručnih bombi

Eksplozivne bombe
* Bombe sa kuglicama, čija ubojita moć se postiže raspršivanjem velikog broja kuglica prilikom eksplozije
* Potresne bombe - koje nemaju kuglice već se ubojna moć ostvaruje korišćenjem eksploziva
* Protivtenkovske bombe - bombe jake razorne moći, koje se koriste protiv tenkova i ostalih oklopnih vozila
* Toplotne bombe - proizvode ogromne temperature između 2,200 °C i 2,800 °C. Najčešće se koriste za uništavanje oružja, artiljerije i vozila koji su zaplenjeni. Smrtonosna je kada se aktivira u blizini čoveka.

Nesmrtonosne bombe
* Šok bombe - koje izazivaju jak bljesak i zvuk, oslepljujući čoveka na pet sekundi i na taj način omogućavajući delovanje u nastaloj situaciji. Ove bombe su pogodne prilikom akcija hapšenja, najčešće ih koriste specijalne jedinice policije.
* Bombe sa gumenim kuglicama - za razliku od metalnih šrapnela koje imaju ubojnu moć, ove bombe izazivaju trenutnu onesposobljenost subjekta obarajući ga na zemlju i na taj način daju taktičku prednost jedinici da izvrši predviđeni zadatak. Najčešće ih koriste specijalne jedinice policije prilikom hapšenja.
* Ošamućujuće bombe - ove bombe su punjene barutom i svojom eksplozijom u blizini subjekta izazivaju ošamućujući efekat. Koriste se prilikom treninga i vežbi.

Hemijske i gasne bombe
* Dimna bomba - ove bombe se koriste za davanje signala, jarkih boja i za izazivanje otežanog disanja i vida kod subjekta i na taj način njegovo primoravanje da napusti objekat koji je koristio kao sklonište.
* Suzavac - suzavac je veoma sličan dimnim bombama, samo što se koriste drugi hemijski agensi koji izazivaju suzenje očiju, iritaciju nosa i grla. Koristi se najčešće na sportskim priredbama, demonstracijama, za obuzdavanje mase okupljenih ljudi.
* Molotovljev koktel - predstavlja bombu koja se lako pravi. U staklenu flašu se sipa benzin, a zatim se ubaci komad tkanine koji se potom zapali. Nakon toga, pre nego što se vatra razgori do benzina, baca se na objekat i izaziva zapaljenje benzina prilikom razbijanja flaše. Ova bomba je dobila naziv po ruskom političaru Molotovu.

## Ručne bombe

* Najraniji poznati prikaz pištolja i bombe (gore desno) 10. vek nove ere.
* Ručne bombe - Nacionalni istorijski muzej, Atina, Grčka,(10. do 12.v.)
* Bomba iz 1942.g.
* Šok bomba M84
* Šok bomba izraelskih odbrambenih snaga IDF
* Zapaljiva bomba AN-M14
* Francuske trupe koriste katapult za bacanje ručnih bombi tokom Drugog svjetskog rata
* Francuski udarač bombi F1
* Bačena RGD-5 bomba u ratu u Severnom Kuvajtu ("uživo")

## Reference

## Literatura

* Franz Feldbauer (2012). *Die Glas-Handgranaten der Grenadiere der Fürsten Esterhazy im Zeughaus der Burg Forchtenstein*. **Heft 2, Nummer 50** (Zeitschrift der Gesellschaft für Historische Waffen- und Kostümkunde izd.). pp. 181-220. ISSN 0042-9945.
* David Harding, ur. *Waffen-Enzyklopädie* (2. izd.). Motorbuch Verlag. ISBN 3-613-01488-2.
* Wolfgang Michel: *Britische Spezialwaffen 1939–1945: Ausrüstung für Eliteeinheiten, Geheimdienst und Widerstand.* BOD, ISBN 978-3-8423-3944-6.
* Craig Philip: *Enzyklopädie der Handfeuerwaffen.* Kapitel: Granaten und Granatwerfer, Karl Müller Verlag, 1995, ISBN 3-86070-499-0, S. 164–175.

## Vanjske veze

* *Getting Good With the Grenade* - November 1944 Popular Science article with complete history, cutaway and illustrations
* Mecar - Belgian manufacturer of various grenade types Arhivirano 2011-07-15 na Wayback Machine-u
* Pakistan Ordnance Factories - licensed manufacturer of Arges grenades
* Film of exploding grenade Arhivirano 2008-12-26 na Wayback Machine-u - taken using ultra high-speed photographic technique (2/3 million frames per second)
* How Grenades Work - from HowStuffWorks
* CenturioLight c/o Centurio Products Group - manufacturer of the electronic flashbang's "BAD" Arhivirano 2010-03-17 na Wayback Machine-u
* Exploded view of a modern Arges 73 hand grenade
* Accidental hand grenade blast injuries in the Transkei region of South Africa: A case report - (WARNING: graphic content)
* Historical footage from a German hand grenate factory in World War I, Filmportal